### Beslutninger:

Tilbagesendes Magistratsafdelingen for Teknik og Miljø med bemærkning, at byrådet i sit møde den 14. september 2022 har vedtaget Magistratens foranstående indstilling af 5. september 2022.

Magistratsafdelingen for Teknik og Miljø udarbejder notat.

###

Offentlig fremlæggelse af forslag til Lokalplan nr. 1119 med etageboliger, erhverv og offentlige formål samt Tillæg nr. 64 til Kommuneplan 2017.

### Resume

Planområdet er ca. 17.000 m2 stort og ejes af en række private lodsejere og er i byzone.

Lokalplanen udlægger området til blandede byfunktioner med mulighed for boliger, erhverv og daginstitution i 3-5 etager. Bebyggelsesprocenten er ca. 185.

Planområdet er en del af omdannelsesområdet ved [adresse] og [adresse]. Lokalplanen er ikke i overensstemmelse med kommuneplanrammerne og ledsages derfor af et kommuneplantillæg for at muliggøre omdannelsen fra erhvervsformål.

Bebyggelsen fremstår udadtil som en sammensætning af mindre byhuse med varierende højder, tagformer og farveskift i facaden. Bebyggelsen ligger rundt om et grønt gårdrum, under hvilket der er parkering.

Der er 15 % almene boliger og en offentlig daginstitution i bebyggelsen.

Der er indgået en udbygningsaftale med udviklerne om forbedring af trafikale forhold.

Der har været en forudgående offentlige høring om kommuneplanændring fra den 2. – 23. december 2021, hvor der kom 18 høringssvar.

### Beslutningspunkter

Det indstilles, at

1) forslag til Lokalplan nr. 1119 godkendes til offentlig fremlæggelse.

2) forslag til Tillæg nr. 64 til Kommuneplan 2017 godkendes til offentlig fremlæggelse.

3) forslag til udbygningsaftale godkendes til offentlig fremlæggelse.

4) byrådet tilkendegiver at ville finansiere merudgift på 7,4 mio. kr. plus eventuelt yderligere 1,4 mio. kr. til institutionsbyggeriet via Byudviklingskontoen jf. afsnit 7.1

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 05-09-2022

Troels Madsen: 20

Fremsendes til [adresse] med bemærkning, at Magistraten i mødet den 5. september 2022 anbefaler, at byrådet tiltræder Magistratsafdelingen for Teknik og Miljøs indstilling af 23. august 2022. Jan Paulsen og Benny Winther tog forbehold. Der skal være opmærksomhed på byggehøjde og indbliksgener i den videre proces. Der udarbejdes notat om sammenhæng mellem krav til almene boliger og andre forhold, f.eks. daginstitutioner.